Materijali za radionicu "Let's go to Iceland!"

"Let's go to Iceland!" je priprema za nastavnike za provedbu radionice za učenike u dobi od 11 i 12 godina. Radionica je provedena u sklopu Erasmus+ projekta OŠ "Đuro Ester" Koprivnica "Going the Extra Mile" nakon mobilnosti nastavnice engleskog jezika na Island na kojem je pohađala strukturirani tečaj “Structured Educational Visit to Schools & Training Seminar in Iceland”. Cilj radionice bio je upoznati učenike s Islandom kroz istraživački rad. Učenici su prvo sudjelovali u online Kahoot kvizu te tako provjerili koliko znaju o Islandu, a nakon toga u tri su grupe uz pomoć brošura i interneta istraživali znamenitosti Islanda, cijene putovanja na Island iz Hrvatske do Reykjavika te cijene smještaja. Podatke su unosili u Padlet te izradili digitalni pano s planom sedmodnevnog putovanja na Island i troškovima <https://padlet.com/mirjana_mihalec/8sy2hopjijpk> . Također su koristili aplikaciju Currency converter za preračunavanje valuta i Microsoft Office Excel za vođenje evidencije troškova.